Zmluva o dielo
uzavretá podľa § 536 a nasl. zákona č. 513/1990 Zb. Obchodný zákonník v znení neskorších predpisov (ďalej len ako „ObZ“) (ďalej len ako „Zmluva“ v príslušnom gramatickom tvare)

Objednávateľ:	Sandorf s.r.o.
Sídlo:	Prievaly 79, 90634 Prievaly 
Zapísaný v:	Obchodnom registri Okresného súdu Trnava, Oddiel Sro, Vložka 26802/T
Štatutárny orgán:	Milan Bílik, konateľ
IČO:	46001417
DIČ:	2023175484
IČ DPH:	SK2023175484
Bankové spojenie:	Všeobecná úverová banka, a.s.
Číslo účtu IBAN:	SK22 0200 0000 0028 4996 9258
Kontaktná osoba:	Milan Bílik, konateľ
Telefón a email:	+421 903 764 700, sandorf@sandorf.sk
 (ďalej len ako „Objednávateľ” v príslušnom gramatickom tvare)
a
Zhotoviteľ:	
Sídlo:	
Zapísaný v:	
Štatutárny orgán:	
IČO:	
DIČ:	
IČ DPH:	
Bankové spojenie:	
Číslo účtu IBAN:	
Kontaktná osoba:	
Telefón a email:	
(ďalej len ako „Zhotoviteľ” v príslušnom gramatickom tvare)
(Objednávateľ a Zhotoviteľ spolu ďalej len ako „Zmluvné strany” v príslušnom gramatickom tvare a samostatne len ako „Zmluvná strana“ v príslušnom gramatickom tvare)

Preambula
Táto Zmluva sa uzatvára ako výsledok zadávania zákazky podľa  Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020, aktualizácia č. 4 (ďalej len ako „Usmernenia“).  Predmet zákazky bude financovaný z prostriedkov štátneho rozpočtu Slovenskej republiky, z prostriedkov EÚ – PRV SR 2014 – 2020, z vlastných zdrojov objednávateľa
Zmluvné strany berú na vedomie, že Objednávateľ podľa § 11 odsek 1 ZoVO nesmie uzavrieť zmluvu, koncesnú zmluvu alebo rámcovú dohodu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
Zhotoviteľ prehlasuje, že je a počas celého trvania Zmluvy ostane zapísaný v registri partnerov verejného sektora v zmysle § 11 ZoVO.
Zhotoviteľ sa zaväzuje zabezpečiť, aby každý jeho subdodávateľ, ktorý sa podieľa na plnení Zmluvy a má povinnosť zapisovať sa do registra partnerov verejného sektora, bol počas celého trvania Zmluvy zapísaný v registri partnerov verejného sektora v zmysle § 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak sa na neho povinnosť zápisu vzťahuje.

Predmet Zmluvy
1. Predmetom tejto Zmluvy je vymedzenie právnych vzťahov medzi Zmluvnými stranami a úprava vybraných práv a povinností Zmluvných strán v súvislosti s dielom podľa tejto Zmluvy, najmä, nie však výlučne, zhotovenie a odovzdanie diela podľa tejto Zmluvy a zaplatenie ceny za dielo podľa tejto Zmluvy.
2. Tie práva a povinnosti Zmluvných strán, ktoré nie sú touto Zmluvou výslovne upravené sa spravujú všeobecne záväznými právnymi predpismi na území Slovenskej republiky, najmä, nie však výlučne ObZ.
3. Zhotoviteľ sa zaväzuje na základe tejto zmluvy zhotoviť pre objednávateľa dielo „Pivovarská technológia“ (ďalej len „dielo“).
4. Zhotovením diela sa rozumie riadne zhotovenie predmetu diela podľa platných právnych predpisov a technických noriem, v rozsahu umožňujúcom riadnu a úplnú realizáciu predmetu diela, spĺňajúce podmienky pre prevádzkovanie pivovaru v súlade s legislatívou príslušnými normami. Neoddeliteľnou súčasťou riadneho splnenia diela je aj odovzdanie dokladov súvisiacich s riadnym vykonaním diela Objednávateľovi vrátane projektovej dokumentácie, návodov na prevádzku jednotlivých technologických zariadení a technologickej dokumentácie uvedených v Prílohe č. 1 „Opis predmetu zákazky“.

Miesto, termín a vykonanie Diela
1. Pre účely tejto Zmluvy sa dielom rozumie výroba a dodanie technológie pivovaru vrátane montáže v priestoroch objektu Objednávateľa na parcele č. 148/5, k. ú Prievaly v zmysle technického riešenia, výrobných a prevádzkových parametrov uvedených v Prílohe č. 1 „Opis predmetu zákazky“ tejto Zmluvy. (ďalej len ako „Dielo“ v príslušnom gramatickom tvare).
2. Predmetom zmluvy je záväzok Zhotoviteľa vykonať pre Objednávateľa Dielo a preukázať funkčnosť diela a jeho jednotlivých častí jednodennou skúšobnou prevádzkou. Súčasťou dodávky je:
a. návrh a projekt priestorov a zariadení pivovaru,
b. dodanie technológie pivovaru,
c. montáž pivovaru,
d. spojovací materiál, rozvody studenej vody, rozvody ľadovej vody v dĺžke podľa cenovej ponuky,
e. izolácia potrubia (para, ľadová voda),
f. elektroinštalácia (varňa, ležiacka pivnica),
g. skúšobná várka a zaškolenie vybraných pracovníkov objednávateľa vrátane odborných konzultácií.
Súčasťou dodávky podľa tejto zmluvy na základe dohody zmluvných strán nie je kalibrácia nádob a revízne správy.
3. Zmluvné strany konštatujú, že technologické zariadenia výslovne uvedené v tejto zmluve a jej prílohách zabezpečí Zhotoviteľ, pričom zvyšnú časť zariadenia na montáž (elektro prípojky, prípojky vody a odpadu), zabezpečí Objednávateľ. Zhotoviteľ zodpovedá za správnosť a funkčnosť ním dodaného technologického zariadenia.
4. Súčasťou Diela je tiež priebežné udržiavanie poriadku na pracovisku a konečné upratovanie miesta prevedenia Diela.
5. Objednávateľ sa zaväzuje poskytnúť Zhotoviteľovi potrebnú súčinnosť, riadne a včas vykonané Dielo od Zhotoviteľa prevziať a zaplatiť Zhotoviteľovi dohodnutú odmenu vo výške a spôsobom uvedenými v článku III tejto Zmluvy.
6. Zhotoviteľ zodpovedá za riadenie postupu prác pri realizácii Diela, za dodržiavanie všetkých predpisov a noriem vzťahujúcich sa na vykonávanie predmetných prác a dodržiavanie podmienok dohodnutých pre realizáciu Diela v tejto zmluve. Zhotoviteľ bude oprávnený, resp. bude mu Objednávateľom umožnené vykonávať práce, ktoré sú súčasťou Diela, 24 hodín denne, po 7 dní v týždni (vrátane dní pracovného pokoja), prípadne podľa dohovoru. Za dodržiavanie zásad bezpečnosti vykonávania prác na strane Zhotoviteľa zodpovedá Zhotoviteľ.
7. Objednávateľ protokolárne odovzdá Zhotoviteľovi miesto montáže, na ktorom bude Dielo vykonávané, v termíne uvedenom v tejto Zmluve, a to v stave, ktorý umožňuje riadne začatie a vykonávanie Diela, najmä musí na mieste montáže sprístupniť a zaistiť dodávku el. energie 230V a prístup k stavebnej vode. Objednávateľ za účelom zaistenia spôsobilosti miesta montáže zabezpečí:
a. stavebnú prípravu pracoviska pred montážou technológie,
b. hlavné prípojné body elektrickej energie a vody k technológii podľa prílohy „Technické riešenie priestorov“, pričom elektro prívod k hlavnému rozvádzaču technológie bude vybavený poistkovou skriňou, 
c. príručný zamykateľný sklad v priestoroch Objednávateľa počas montáže technológie na uloženie pracovných prostriedkov a iných zariadení súvisiacich s montážou technológie,
d. bezpečnosť priestorov tak, aby sa predišlo vzniku škôd a krádežiam na majetku Zhotoviteľa, keď za tento majetok Zhotoviteľa Objednávateľ nesie hmotnú zodpovednosť ako skladovateľ,
e. stroje (vysokozdvižný vozík, apod.) a potrebných pracovníkov podľa požiadaviek Zhotoviteľa na vyloženie technológie a ich umiestnenie v priestoroch montáže,
f. stavebné otvory na navezenie technológie do priestorov,
g. odvoz a likvidácia obalového materiálu technológie pivovaru.
8. Náklady spotreby el. energie a vody v súvislosti s realizáciou Diela ponesie Objednávateľ. Zhotoviteľ je povinný uvedené zdroje využívať hospodárne a výlučne v súvislosti s vykonávaním Diela.
9. Zhotoviteľ sa zaväzuje udržiavať svoje pracovisko a jeho bezprostredné okolie v čistom stave. Za týmto účelom bude priebežne vykonávať základné upratovanie pracoviska (so zohľadnením charakteru vykonávaných prác).
10. Objednávateľ je povinný zabezpečiť Zhotoviteľovi nerušené vykonávanie Diela. Objednávateľ je zodpovedný za to, že Zhotoviteľ nebude v priebehu vykonávania prác podľa tejto zmluvy obmedzovaný zásahmi tretích osôb.
11. Zhotoviteľ sa zaväzuje v priebehu realizácie montáže umožniť Objednávateľovi či ním poverenej osobe prehliadky vykonávaných prác.
12. Zmluvné strany sa dohodli, že dielo podľa tejto zmluvy bude Zhotoviteľom odovzdané najneskôr do 6 mesiacov od uzavretia tejto zmluvy. 
13. Objednávateľ odovzdá Zhotoviteľovi miesto montáže, ktoré bude spôsobilé na začatie a vykonávanie Diela podľa tejto zmluvy, najneskôr do 2 dní od výzvy Zhotoviteľa, pričom túto výzvu je Zhotoviteľ oprávnený urobiť aj na mailovú adresu Objednávateľa. Najneskôr bude miesto montáže odovzdané 30 dní pred termínom odovzdania diela. Deň odovzdania miesta montáže bude považovaný za deň začatia vykonávania Diela. O dobu prípadného omeškania Objednávateľa s odovzdaním priestorov bude predĺžený termín dokončenia Diela.
14. Zhotoviteľ sa zaväzuje do 20 dní odo dňa prevzatia miesta montáže začať práce na predmete diela a tie vykonávať spôsobom obvyklým, to však za podmienky, že bude Objednávateľom riadne uhradená prvá a druhá záloha dojednaná v článku III. bod 4 tejto zmluvy. Zhotoviteľ môže vykonať Dielo pred dohodnutým termínom odovzdania Diela. Objednávateľ je v takom prípade povinný Dielo prevziať v skoršom termíne.
15. V prípade omeškania Objednávateľa s úhradou faktúr vystavených Zhotoviteľom, ktoré bude trvať dlhšie ako 14 dní od dátumu splatnosti, je Zhotoviteľ oprávnený prerušiť práce na Diele, a to až do okamihu úhrady faktúry. V takom prípade sa zároveň predĺži dohodnutý termín na splnenie Diela o toľko dní, o koľko bol Objednávateľ v omeškaní s plnením platby.
16. Lehota na vykonanie Diela sa predlžuje aj v prípade, ak Zhotoviteľ nemôže z dôvodov ležiacich na strane Objednávateľa alebo z dôvodov vyššej moci začať či pokračovať vo vykonávaní diela. Za dôvod na predĺženie lehoty na vykonanie diela ležiace na strane Objednávateľa sa na účely tejto zmluvy považuje zabezpečenie stavebnej pripravenosti alebo neposkytnutie potrebnej súčinnosti.

Odmena a platobné podmienky
1. Zmluvné strany sa dohodli, že Objednávateľ je povinný zaplatiť Zhotoviteľovi odmenu za riadne a včas vykonané Dielo (ďalej len ako „Odmena“ v príslušnom gramatickom tvare) vo výške:
celková cena bez DPH	XXX XXX,00 EUR
výška DPH 	XXX XXX,00 EUR
celková cena s DPH 	XXX XXX,00 EUR
2. Výška Odmeny je stanovená v zmysle § 3 zákona č. 18/1996 Z. z. o cenách v znení neskorších predpisov v súlade s vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov a predstavuje odplatu za splnenie všetkých zmluvných záväzkov Zhotoviteľa vyplývajúcich zo Zmluvy a zahŕňa všetky náklady a výdavky Zhotoviteľa na splnenie Zmluvy, t.j. na riadne a včasné zhotovenie a odovzdanie Diela. Podrobná špecifikácia ceny Diela tvorí Prílohu č. 2 tejto Zmluvy Návrh na plnenie kritérií.
3. Cena Diela bude hradená v splátkach, ktoré sú dohodnuté takto:
a. do účinnosti tejto zmluvy uhradí Objednávateľ Zhotoviteľovi zálohu vo výške 50% dohodnutej ceny bez DPH.
b. do 60 dní od podpísania alebo účinnosťou tejto zmluvy uhradí Objednávateľ zálohu vo výške 40% dohodnutej ceny bez DPH. V prípade, že Objednávateľ dostane po uplynutí lehoty 90 dní od podpísania tejto zmluvy do omeškania s úhradou tejto zálohy, predlžuje sa o túto dobu omeškania Objednávateľa termín dodania diela Zhotoviteľom a ten nie je povinný zahájiť dodávku technológie.
c. do 14 dní odo dňa podpísania protokolu o odovzdaní diela a vykonaní skúšobnej várky uhradí Objednávateľ doplatok vo výške 10 % bez DPH.
K dohodnutej cene bude pripočítaná DPH v súlade s aktuálne platnými právnymi predpismi ku dňu uskutočnenia zdaniteľného plnenia.
4. K plneniu bude zo strany Zhotoviteľa vystavená faktúra, ktorá musí spĺňať všetky náležitosti podľa zákona č. 222/2004 Z. z o dani z pridanej hodnoty v znení neskorších predpisov. 
5. Objednávateľ si splní svoj záväzok zaplatiť cenu bankovým prevodom fakturovanej sumy v prospech účtu Zhotoviteľa, ktorý je uvedený v Zmluve. Za deň zaplatenia fakturovanej sumy sa pre účely tejto Zmluvy považuje deň odpísania peňažnej sumy z účtu Objednávateľa na účet Zhotoviteľa.

Preberacie konanie
1. Zhotoviteľ je povinný odovzdať Dielo Objednávateľovi riadne a včas, tzn. bez vád a v lehote podľa tejto Zmluvy. Dielo nevykazuje vady ak kvalitatívne a kvantitatívne zodpovedá požiadavkám podľa tejto Zmluve a zároveň je v súlade so všeobecne záväznými právnymi predpismi. Zhotoviteľ je najmä povinný pri vykonávaní diela:
a. vykonávať montáž technológie podľa zadania,
b. koordinovať vzájomné práce na pracovisku tak, aby bol riadne a včas splnený predmet zmluvy,
c. zabezpečovať vlastným nákladom dopravné prostriedky, ktoré sú nevyhnutné na prepravu či splnenie predmetu dodávky do prevádzky Objednávateľa,
d. zabezpečovať vlastným nákladom dopravu a ubytovanie montážnych a servisných technikov svojich a svojho subdodávateľa,
e. zabezpečovať ochranné a pracovné pomôcky pre svojich pracovníkov a pracovníkov svojho subdodávateľa a to po celú počas montáže technológie.
2. Objednávateľ je povinný Dielo prevziať v prípade, že všetky dojednané skúšky budú úspešné a Dielo bude vykonané a dokončené tak, že bude vykonaná jednodenná bezporuchová skúšobná prevádzka a bude vykonaná aj jedna skúšobná várka.
3. Objednávateľ prevezme dokončené dielo s výhradami, alebo bez výhrad. Ak Objednávateľ prevezme dielo bez výhrad, má sa za to, že dielo nemá zjavné vady.
4. O odovzdaní a prevzatí diela bude spísaný odovzdávací protokol. V odovzdávacom protokole sa najmä uvedie súpis odovzdaných dokladov k dielu, prípadný súpis chýb a nedorobkov zjavných pri odovzdaní a prevzatí diela včítane dohody o opatreniach a lehotách na ich odstránenie.
5. Objednávateľ prevezme dielo aj v prípade, že má drobné vady a nedorobky, ktoré samy o sebe ani v spojení s inými nebránia jeho prevádzke. O prípadnom odstránení týchto vád a nedorobkov, prípadne inom postupe, sa strany dohodnú v odovzdávacom protokole.

Vlastnícke právo a nebezpečenstvo škody
1. Zhotovené Dielo je vlastníctvom Zhotoviteľa až do dňa doručenia odovzdávacieho protokolu podľa článku IV odsek 4 tejto Zmluvy.

Zodpovednosť za škodu
1. Zhotoviteľ nesie nebezpečenstvo škody na diele až do chvíle, keď ho objednávateľ prevezme odovzdávacím protokolom. 
2. Pokiaľ zhotoviteľ spôsobí svojou činnosťou na diele škodu objednávateľovi, tretím osobám alebo ostatným účastníkom uskutočnenia diela, je povinný ju v plnej výške nahradiť.

Ďalšie práva a povinnosti Zmluvných strán
1. Zhotoviteľ je pri plnení svojich povinností podľa tejto Zmluvy viazaný pokynmi Objednávateľa, ktoré vyplývajú z tejto Zmluvy, najmä, nie však výlučne, z podrobnej špecifikácie Diela, ktorá je obsiahnuté v Prílohe č. 1 Opis predmetu zákazky tejto Zmluvy a jej podkladov.
2. Zhotoviteľ je povinný plniť si svoje povinnosti s primeranou starostlivosťou. Zhotoviteľ je pri zhotovení Diela povinný dodržiavať všeobecne záväzné právne predpisy Slovenskej republiky, všeobecne záväzné nariadenia, platné technické normy, bezpečnostné, hygienické a ďalšie všeobecne záväzné právne predpisy, ktoré súvisia s činnosťou pri zhotovení Diela. Ďalej sa Zhotoviteľ zaväzuje rešpektovať všetky povolenia týkajúce sa Diela a všetky rozhodnutia a stanoviská orgánov a dotknutých subjektov.
3. Zhotoviteľ sa zaväzuje kedykoľvek počas účinnosti tejto Zmluvy strpieť prítomnosť zodpovedného zástupcu alebo iného povereného zamestnanca Objednávateľa, ktorý môže kontrolovať výkon Diela a v prípade potreby môže upozorniť Zhotoviteľa na vadné plnenie a/alebo plnenie zastaviť a požadovať aj okamžitú nápravu, ak môže náprava predísť hroziacej škode.
4. Zhotoviteľ vyhlasuje, že sa v plnom rozsahu oboznámil s charakterom a rozsahom Diela v zmysle podmienok stanovených Objednávateľom a sú mu známe všetky technické, kvalitatívne a iné podmienky zhotovenia Diela. Zhotoviteľ vyhlasuje, že disponuje všetkými potrebnými odbornými znalosťami, právomocami, skúsenosťami a kompetenciami k tomu, aby uzavrel túto Zmluvu a splnil svoje záväzky z nej vyplývajúce, ako aj dostatočnými technickými, technologickými a personálnymi kapacitami potrebnými k riadnemu zhotoveniu Diela. Zhotoviteľ je zodpovedný za to, že práceneschopnosť, dovolenky a iná absencia personálu Zhotoviteľa alebo subdodávateľa neovplyvnia plnenie povinností Zhotoviteľa podľa tejto Zmluvy a nebudú sa považovať za zásah vyššej moci (vis maior).
5. Zhotoviteľ je povinný dodržiavať opatrenia na ochranu majetku Objednávateľa a tretích osôb.
6. Zhotoviteľ je povinný dodržiavať všetky aplikovateľné pracovnoprávne predpisy v oblasti nelegálneho zamestnávania (ďalej len ako „Pracovnoprávne predpisy“ v príslušnom gramatickom tvare), predovšetkým zákon č. 311/2001 Z. z. Zákonníka práce v znení neskorších predpisov a zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov.
7. Zhotoviteľ vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Zmluvy.
8. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
9. V prípade, ak Zhotoviteľovi vznikne povinnosť registrácie v zmysle ust. zákona č. 315/2016 Z. z. o registri partnerov verejného sektora a o zmene a doplnení niektorých zákonov, je ten povinný vznik tejto povinnosti oznámiť písomne Objednávateľovi a zároveň zdokladovať splnenie povinnosti registrácie. Povinnosť podľa predchádzajúcej vety platí primerane aj pre všetkých subdodávateľov Zhotoviteľa, prostredníctvom ktorých Zhotoviteľ zhotovuje Dielo.

Subdodávatelia
1. Ak bude Zhotoviteľ zabezpečovať plnenie predmetu zmluvy prostredníctvom subdodávateľov, zodpovedá za plnenie tak, akoby plnil on sám. Zhotoviteľ zodpovedá za odbornú starostlivosť pri výbere subdodávateľa a je povinný zabezpečiť, že subdodávatelia budú viazaní ustanoveniami tejto Zmluvy v rovnakom rozsahu ako Zhotoviteľ.
2. Zhotoviteľ je povinný v súlade s § 41 odsek 3 ZoVO najneskôr v čase uzavretia tejto Zmluvy uviesť údaje o všetkých známych subdodávateľoch a údaje o osobe oprávnenej konať za každého subdodávateľa. Zoznam subdodávateľov tvorí Prílohu č. 4 Zoznam subdodávateľov Zmluvy.
3. V prípade zmeny subdodávateľa je Zhotoviteľ povinný túto zmenu Objednávateľovi bezodkladne oznámiť, najneskôr v lehote do 3, slovom troch, pracovných dní a uviesť o ňom všetky údaje v zmysle Prílohy č. 3 tejto Zmluvy. Zmenou subdodávateľa nie je dotknutá zodpovednosť Zhotoviteľa za plnenie povinností podľa tejto Zmluvy. Zhotoviteľ je oprávnený plniť povinnosti podľa tejto Zmluvy alebo jej časť ním navrhnutým novým subdodávateľom, ak ho Objednávateľ písomne oznámil.
4. Zhotoviteľ berie na vedomie, že každý subdodávateľ, ktorý sa podieľa na plnení predmetu Zmluvy musí spĺňať podmienku uvedenú v § 11.
5. Zhotoviteľ berie na vedomie, že právoplatné rozhodnutie o vyčiarknutí Zhotoviteľa, prípadne jeho subdodávateľa z registra partnerov verejného sektora alebo uložený zákaz účasti Zhotoviteľa, prípadne jeho subdodávateľov vo verejnom obstarávaní podľa §182 odsek 3 písm. b) a g) ZoVO, zakladá dôvod na ukončenie tejto Zmluvy odstúpením od Zmluvy v zmysle § 15 odsek 1 zák. č. 315/2016 Z. z. o registri partnerov verejného sektora a o zmene a doplnení niektorých zákonov.

Kvalita diela, záruka a zodpovednosť za vady
1. Kvalitatívne a technické parametre prác a dodávok, ktoré sú súčasťou Diela, musia zodpovedať požiadavkám stanoveným všeobecne záväznými právnymi predpismi, záväznými technickými normami, touto zmluvou, prípadne požiadavkám obvyklým.
2. Na dokončené Dielo v rozsahu tejto zmluvy poskytne Zhotoviteľ Objednávateľovi záruku v dĺžke 36 mesiacov a to pokiaľ ide o dodanú technológiu na nerez oceľ a zvárané časti technológie. Pokiaľ ide o elektrické časti dodanej technológie, s výnimkou samotných káblových rozvodov, poskytuje Zhotoviteľ Objednávateľovi záruku v dĺžke 12 mesiacov. Záručná doba začína plynúť okamihom odovzdania a prevzatia Diela podľa tejto zmluvy. Po záručnú dobu Zhotoviteľ garantuje, že dodaná technológia bude spôsobilá na dohodnutý účel a zachová si dohodnuté, resp. obvyklé vlastnosti.
3. Vzniknuté vady je Objednávateľ povinný u Zhotoviteľa uplatniť vždy bez zbytočného odkladu po ich zistení, prípadne potom, keď vady pri starostlivosti riadneho hospodára zistiť mohol, najneskôr vždy však v záručnej dobe, a to písomne ​​na adresu Zhotoviteľa uvedenú v záhlaví tejto zmluvy. V tomto oznámení je Objednávateľ povinný čo najpresnejšie špecifikovať uplatňovanú vadu Diela. Objednávateľ je povinný Zhotoviteľovi umožniť prístup a posúdenie reklamovaných vád. Zhotoviteľ sa zaväzuje posúdiť reklamovanú vadu do 5 pracovných dní od preukázateľného nahlásenia vady (mail, telefonicky), popr. podľa dohovoru av prípade oprávnenej reklamácie začať bez zbytočného odkladu jej odstránenie.
4. Záruka sa nevzťahuje na poruchy spôsobené neodborným zaobchádzaním, prevádzkou v nevhodných podmienkach a na diely s kratšou dobou opotrebenia uvedených v návode na obsluhu. Vady spôsobené neodbornou obsluhou Objednávateľa budú odstránené na náklady Objednávateľa v termínoch podľa dohody medzi oboma stranami.
5. V záručnej dobe Zhotoviteľ vykoná bezodplatne dve preventívne prehliadky technológie spojené s jeho nastavením, prípadne údržbou a to v termíne podľa vzájomnej dohody. Práce, ktorých potreba bude zistená pri preventívnej prehliadke, Zhotoviteľ vždy pred ich vykonaním oznámi Objednávateľovi a navrhne súčasne cenu za tieto práce. Pokiaľ Zhotoviteľ práce vopred Objednávateľovi nenahlási, nemá nárok na ich zaplatenie. Objednávateľ je aj napriek preventívnym prehliadkam vykonávaným Zhotoviteľom povinný vykonávať bežnú údržbu, ktorá je popísaná v návode technológie.
6. Preventívne prehliadky po záručnej dobe bude Zhotoviteľ vykonávať na základe samostatného zmluvného vzťahu. Pozáručný servis bude riešený podľa dohovoru na náklady Objednávateľa. 

Sankcie
1. V prípade omeškania Zhotoviteľa s odovzdaním Diela v termíne podľa tejto zmluvy vzniká Objednávateľovi právo požadovať od Zhotoviteľa zmluvnú pokutu vo výške 0,03% z ceny diela, a to za každý aj začatý deň omeškania.
2. V prípade omeškania Objednávateľa s úhradou akejkoľvek platby Zhotoviteľovi podľa tejto zmluvy vzniká Zhotoviteľovi právo požadovať od Objednávateľa úhradu zmluvnej pokuty vo výške 0,03% z dlžnej čiastky za každý aj začatý deň omeškania.
3. V prípade zo Objednávateľ odstúpi z akýchkoľvek príčin od zmluvy vzniká Zhotoviteľovi nárok na 30 % z každej uhradenej zálohy ako náhradu za vzniknuté škody.
4. Vedľa prípadov stanovených zákonom má Objednávateľ právo odstúpiť od tejto zmluvy ak:
a. na Zhotoviteľa bol súdom vyhlásený úpadok alebo na seba podal konkurzný návrh,
b. Zhotoviteľ vstúpil do likvidácie,
c. je viac ako 30 dní v omeškaní s prevzatím miesta montáže alebo prerušil v rozpore s touto zmluvou práce na montáži na viac ako 30 dní.

Vyššia moc (vis maior), nepriaznivý poveternostný vplyv a mimoriadna udalosť
1. Objednávateľ a Zhotoviteľ nie sú povinní plniť povinnosti podľa tejto Zmluvy počas trvania okolností, ktoré vznikli nezávisle od vôle Zmluvných strán a ktoré vylučujú ich zodpovednosť podľa § 374 ObZ, za ktoré sa považuje napr. úradný zákaz obchodovať s určitými výrobkami v prípade epidémie, prírodnej udalosti, občianskej vojny, blokády, uloženia sankcií OSN (vis maior).
2. V prípade, ak okolnosti uvedené v odseku 1 tohto článku nastanú, Zhotoviteľ je oprávnený posunúť termín dodania Diela a Objednávateľ je oprávnený predĺžiť termín splatnosti faktúry o dobu trvania týchto okolnosti.
3. Ak okolnosti vylučujúce zodpovednosť (vis maior) trvajú dlhšie ako 6 mesiacov, každá Zmluvná strana je oprávnená jednostranne odstúpiť od tejto Zmluvy.
4. Za mimoriadnu udalosť sa považuje živelná pohroma alebo iná udalosť bezprostredne ohrozujúca život, zdravie, majetok alebo životné prostredie, napr. požiar, povodeň.

Záverečné ustanovenia
a. Táto Zmluva je vyhotovená v 2, slovom dvoch, originálnych vyhotoveniach, z ktorých po jednom vyhotovení pre Objednávateľa a pre Zhotoviteľa.
b. Meniť alebo dopĺňať ustanovenia tejto Zmluvy je možné len na základe dohody Zmluvných strán formou písomných číslovaných dodatkov k tejto Zmluve, podpísaných oprávnenými zástupcami Zmluvných strán v súlade s § 18 ZoVO.
c. Ak sa niektoré ustanovenie tejto Zmluvy stane neplatným či neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v tomto prípade zaväzujú bezodkladne písomným dodatkom nahradiť neplatné alebo neúčinné ustanovenie novým ustanovením, ktoré zodpovedá pôvodne zamýšľanému účelu neplatného alebo neúčinného ustanoveniu a účelu tejto Zmluvy. Do doby uzavretia písomného dodatku platí zodpovedajúca úprava všeobecne záväzných právnych predpisov.
d. Právne vzťahy medzi Zmluvnými stranami sa riadia podmienkami a dojednaniami upravenými v tejto Zmluve a v podmienkach vyhláseného verejného obstarávania, ako aj príslušnými ustanoveniami ObZ a ostatných všeobecne záväzných právnych predpisov platných a účinných v SR.
e. V prípade rozporu medzi ustanoveniami textu tejto Zmluvy a ustanoveniami akejkoľvek prílohy tejto Zmluvy majú vždy prednosť ustanovenia textu Zmluvy.
2. Táto zmluva nadobudne platnosť po jej podpise oprávnenými zástupcami oboch zmluvných strán . 
3. Táto zmluva nadobúda účinnosť okamihom pripísania prvej platby na účet Zhotoviteľovi.
4. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči zhotoviteľovi kontrolu/audit obchodných dokumentov a vecnú kontrolu v súvislosti s realizáciou zákazky a zhotoviteľ je povinný poskytnúť súčinnosť v plnej miere. Uvedenú povinnosť musia obsahovať aj zmluvy so subdodávateľmi zazmluvneného víťazného uchádzača.
5. Zmluvné strany vyhlasujú, že si Zmluvu riadne prečítali, jej obsahu porozumeli, uzatvárajú ju slobodne, nie v tiesni ani za nápadne nevýhodných podmienok, a na znak súhlasu s jej obsahom ju vlastnoručne podpisujú.
6. Neoddeliteľnou súčasťou tejto Zmluvy sú:
a. Príloha č. 1: Opis predmetu zákazky
b. Príloha č. 2: Návrh na plnenie kritérií
c. Príloha č. 3: Zoznam subdodávateľov
	Objednávateľ
	Zhotoviteľ

	V                               dňa      
	V                               dňa      

	


......................................................
	


......................................................

	Sandorf s.r.o.
	Zhotoviteľ

	Milan Bílik
konateľ

	Meno Priezvisko 
funkcia

Príloha č. 1: Opis predmetu zákazky

	P.č.
	ZÁKLAD TECHNOLÓGIE

Základné technické parametre
	Požadovaná hodnota
	Množstvo

	1.
	Varná zostava 2-nádobová                                                              - celkový objem vystieracej/mladinovej kade: objem v hl.
- s miešadlom mladiny
- s vnútorným výhrevom
- s odparovými rúrami
- dvojplášťové prevedenie
	objem min. 20 hl                              max. 35hl
	1

	
	Požadovaná pracovná teplota 
	min. 45°C - max. 105°C
	

	
	Zdroj tepla - plynový parogenrátor
	Áno
	

	
	Zásobník na mladinu, objem v lit.
	min. 25 lit - max. 35lit
	

	
	Násypnik sladu/šrotu, objem v lit.
	min. 1200lit - max.1500lit
	

	
	Whirpool nádoba, objem v hl.
	min. 20 hl - max. 26 hl
	

	
	Whirpool čerpadlo, výkon m3/h
	min. 5 m3/h - 15 m3/h
	

	
	Zásobník horúcej vody, objem v hl.
	min. 40hl - max. 50hl
	

	
	Zásobník na chmeľ, objem v lit.
	min. 30 lit - max. 50 lit
	

	
	Chladič mladiny, výkon m3/h
	min. 20 m3/h - 30 m3/h
	

	
	Čerpadlo na horúcu vodu, výkon m3/h
	min. 5 m3/h - 10 m3/h
	

	
	Materiál nerezová oceľ 304, príp.ekvivalent
	nerezová oceľ 304
	

	
	Riadiaci systém SIEMENS SIMATIC WinAC  alebo ekvivalent
	uviesť presný typ
	

	P.č.
	PRÍSLUŠENSTVO
	Požadovaná hodnota 
	

	2.
	Fermentačné cylindrokonické tlakové dvojplášťové nádoby -  objem nádob: hl, pracovný tlak bar
	min. 18,5 hl  - max. 25 hl                                pracovný tlak min. 1,2 bar
	6

	3.
	Fermentačné tlakové dvojplášťové nádoby -  objem nádob: hl, pracovný tlak bar
	min. 18,5 hl  - max. 25 hl                                pracovný tlak min. 1,0 bar
	2

	4.
	Zásobník na kvasnice -  objem nádob: lit.
	min. 15 lit.  - max. 25 lit.                            
	1

	5.
	Chladiaci systém, glykolová jednotka s čerpadlom -  objem nádob: hl.
	min. 50 hl.  - max.60 hl..                            
	1

	6.
	Riadiaca elektronická jednotka na chladenie systému -  výkon v kW
	min. 10 kW.  - max. 15 kW.                            
	1

	7.
	CIP dvojnádobový systém s riadiacou jednotkou, objem v lit.
	min. 150 lit.  - max. 250 lit.                            
	1

	8.
	Riadiaci elektornický panel na riadenie fermentačného procesu, počet ovladaných CKT
	min. 6 CKT - max. 15 CKT
	1

	9.
	Dodanie do miesta realizácie 
	Áno
	1

	10.
	Montáž  
	Áno
	1

Príloha č. 2: Návrh na plnenie kritérií

	P.č.
	ZÁKLAD TECHNOLÓGIE

Základné technické parametre
	Požadovaná hodnota
	Navrhovaná hodnota
	Množstvo
	Jednotková cena bez DPH

	1.
	Varná zostava 2-nádobová                                                              - celkový objem vystieracej/mladinovej kade: objem v hl.
- s miešadlom mladiny
- s vnútorným výhrevom
- s odparovými rúrami
- dvojplášťové prevedenie
	objem min. 20 hl                              max. 35hl
	
	1
	

	
	Požadovaná pracovná teplota 
	min. 45°C - max. 105°C
	
	
	

	
	Zdroj tepla - plynový parogenrátor
	Áno
	
	
	

	
	Zásobník na mladinu, objem v lit.
	min. 25 lit - max. 35lit
	
	
	

	
	Násypnik sladu/šrotu, objem v lit.
	min. 1200lit - max.1500lit
	
	
	

	
	Whirpool nádoba, objem v hl.
	min. 20 hl - max. 26 hl
	
	
	

	
	Whirpool čerpadlo, výkon m3/h
	min. 5 m3/h - 15 m3/h
	
	
	

	
	Zásobník horúcej vody, objem v hl.
	min. 40hl - max. 50hl
	
	
	

	
	Zásobník na chmeľ, objem v lit.
	min. 30 lit - max. 50 lit
	
	
	

	
	Chladič mladiny, výkon m3/h
	min. 20 m3/h - 30 m3/h
	
	
	

	
	Čerpadlo na horúcu vodu, výkon m3/h
	min. 5 m3/h - 10 m3/h
	
	
	

	
	Materiál nerezová oceľ 304, príp.ekvivalent
	nerezová oceľ 304
	
	
	

	
	Riadiaci systém SIEMENS SIMATIC WinAC  alebo ekvivalent
	uviesť presný typ
	
	
	

	P.č.
	PRÍSLUŠENSTVO
	Požadovaná hodnota 
	Navrhovaná hodnota 
	
	

	2.
	Fermentačné cylindrokonické tlakové dvojplášťové nádoby -  objem nádob: hl, pracovný tlak bar
	min. 18,5 hl  - max. 25 hl                                pracovný tlak min. 1,2 bar
	
	6
	

	3.
	Fermentačné tlakové dvojplášťové nádoby -  objem nádob: hl, pracovný tlak bar
	min. 18,5 hl  - max. 25 hl                                pracovný tlak min. 1,0 bar
	
	2
	

	4.
	Zásobník na kvasnice -  objem nádob: lit.
	min. 15 lit.  - max. 25 lit.                            
	
	1
	

	5.
	Chladiaci systém, glykolová jednotka s čerpadlom -  objem nádob: hl.
	min. 50 hl.  - max.60 hl..                            
	
	1
	

	6.
	Riadiaca elektronická jednotka na chladenie systému -  výkon v kW
	min. 10 kW.  - max. 15 kW.                            
	
	1
	

	7.
	CIP dvojnádobový systém s riadiacou jednotkou, objem v lit.
	min. 150 lit.  - max. 250 lit.                            
	
	1
	

	8.
	Riadiaci elektornický panel na riadenie fermentačného procesu, počet ovladaných CKT
	min. 6 CKT - max. 15 CKT
	
	1
	

	9.
	Dodanie do miesta realizácie 
	Áno
	
	1
	

	10.
	Montáž  
	Áno
	
	1
	

	
	Cena celkom bez DPH (€)
	

	
	DPH 
	

	
	Cena celkom vrátane DPH (€)

Príloha č. 3: Zoznam subdodávateľov

V zmysle § 2 ods. 5 písm. e) zákona o verejnom obstarávaní je subdodávateľom hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky. Subdodávateľ znamená fyzickú alebo právnickú osobu, ktorá na základe zmluvy s úspešným uchádzačom bude realizovať pre uchádzača určité služby v zmysle predmetu zákazky. Percentuálny podiel ich služieb je z celkovej ceny diela s DPH. Uchádzač uvedie za subdodávateľa : názov alebo obchodné meno, sídlo alebo miesto podnikania, štát, IČO; a v predmete subdodávky rámcový popis rozsahu služby, ktorú bude vykonávať.

	P.č.
	Subdodávateľ
Meno /priezvisko
Adresa sídla/trvalého pobytu
	IČO/rodné číslo
	Hodnota plnenia vyjadrená v percentách (%) k ponukovej cene
	Osoba oprávnená konať za subdodávateľa (meno a priezvisko, funkcia)
	Predmet subdodávky


	
	
	
	
	
	

	
	
	
	
	
	




	Zhotoviteľ

	V                               dňa      

	


......................................................

	Meno Priezvisko

	funkcia

